b'\n_START_ARTICLE_\nTo\xc4\x8dka v neskon\xc4\x8dnosti\n_START_PARAGRAPH_\nTo\xc4\x8dka v neskon\xc4\x8dnosti je v geometriji idealizirana mejna to\xc4\x8dka na \xc2\xbbkoncu\xc2\xab\xc2\xa0vsake premice._NEWLINE_V primeru afine ravnine, ki vklju\xc4\x8duje evklidsko ravnino, obstaja ena idealna to\xc4\x8dka za vsak sve\xc5\xbeenj vzporednih premic ravnine. \xc4\x8ce se pove\xc5\xbeejo te to\xc4\x8dke, so dobi projektivna ravnina v kateri nobena to\xc4\x8dka ni odlikovana, \xc4\x8de se \xc2\xbbpozabi\xc2\xab\xc2\xa0katere to\xc4\x8dke so bile dodane. To velja za geometrijo \xc4\x8dez poljubni komutativni obseg (polje), in bolj splo\xc5\xa1no \xc4\x8dez poljubni obseg._NEWLINE_V stvarnem primeru to\xc4\x8dka v neskon\xc4\x8dnosti dopolni premico v topolo\xc5\xa1ko sklenjeno krivuljo. V vi\xc5\xa1jih razse\xc5\xbenostih vse to\xc4\x8dke v neskon\xc4\x8dnosti tvorijo projektivni podprostor z eno razse\xc5\xbenostjo manj od celotnega projektivnega prostora, kateremu pripada. To\xc4\x8dka v neskon\xc4\x8dnosti se lahko doda tudi h kompleksni premici, ki se lahko obravnava kot kompleksna ravnina, in jo tako pretvori v zaprto ploskev, znano kot kompleksna projektivna premica , ki se imenuje tudi Riemannova sfera, kjer so kompleksna \xc5\xa1tevila preslikana v vsako njeno to\xc4\x8dko._NEWLINE_V primeru hiperboli\xc4\x8dnega prostora ima vsaka premica dve razli\xc4\x8dni idealni to\xc4\x8dki. Tukaj ima mno\xc5\xbeica idealnih to\xc4\x8dk obliko kvadrika.'